
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου, 
που βρίσκεται εντός του ρυμοτομικού σχεδίου δήμου Κηφισιάς 

(Ν. Αττικής). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου δήμου Νέας 
Ιωνίας (Ν. Αττικής).·. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση μεταφοράς συντελεστή δόμησης διατηρητέου ακινήτου, που 

βρίσκεται εντός του ρυμοτομικού σχεδίου δήμου Κηφισιάς (Ν. Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δόμησης κ.λπ.» (Α' 58). 

2. Τις διατάξεις του Π.Δ/τος 470/979 «Περί μετασχηματισμού των 
συντελεστών δομήσεως εις εμβαδά κατά την εφαρμογή του Ν. 880/ 
1979» (Α' 138), όπως τροποποιήθηκαν με το από 19.6.1987 Π.Δ/ 
γμα (Δ'. 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το 367/1987 Π.Δ/γμα (Α' 163). 

( 4. Τις διατάξεις των άρθρων 2, 3 και 7 του Ν. 1032/1980 «Περί 
σύστάσεως Υπουργείου Χωροταξίας, Οικισμού και Περιβάλλοντος» (Α' 
57) · 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 11.229 πράξη συναίνεσης ενώπιον της συμβολαιογράφου 
Αθηνών Φωτεινής Φλώρας - Ψαρρή της Δροσούλας Έλλιοτ αποκλειστι¬ 
κής κυρίας του παρακάτω περιγραφομένου ακινήτου. 

7. Την 390/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33.802/8.9.1991 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης. 

9. Την κατόπιν αυτοψίας του υπαλλήλου Γεωργίου Δόντα επιβεβαί¬ 
ωση των εμπλεκομένων στον υπολογισμό του μεταφερόμενου συντελε¬ 
στού δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου δήμου Κηφισιάς (Ν. Αττικής) και ειδικότερα επί των 
οδών Τατοΐου 56, Στροφυλίου και Εμμ. Μπενάκη, με πρόταση του 


Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου δήμου Κηφι¬ 
σιάς (Ν. Αττικής) και ειδικότερα επί των οδών Τατοΐου 56, Στροφυλίου 
και Εμ. Μπενάκη, έχει χαρακτηρισθεί ως διατηρητέο με την 46319/ 
2813/5.6.1990 απόφαση του Υπουργού Περιβάλλοντος, Χωροταξίας 
και Δημοσίων Έργων (Δ' 336), του οποίου την αποκλειστική κυριότητα 
έχει η Δροσούλα Έλλιοτ, όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Η, Θ, I, Κ, Λ, Μ, Α στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 94560/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 4.632,46 τ.μ. 

β. Ποσοστό κάλυψης: 40% μέχρι 350 τ.μ. μετά διάσπαση σ’ άλλο 
κτίριο. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 0,60 μέχρι 2.000 τ.μ. και 0,4 για άνω των 
2.000 τ.μ. 

δ. Δομήσιμες επιφάνειες που αντιστοιχιούν σ’ αυτό: 2.000 τ.μ.Χθ,6 
+ (4.632,46 τ.μ. - 2.000 τ.μ.) X 0,4 = 2.252,98 τ.μ. 

ε. Δομημένη επιφάνεια: 755,76 τ.μ. (εκ των οποίων 274,15 τ.μ. 
στο ισόγειο, 140,37 τ.μ. στο μεσοπάτωμα, 149,23 τ.μ. στον όροφο,. 
17,64 τ.μ. στη σοφίτα, 22,43 τ.μ. στο Ναΐσκο, 75,62 τ.μ. στην οικία 
φύλακος 70,57 τ.μ. στις αποθήκες και δεξαμενή και 5,75 τ.μ. στο 
αντλιοστάσιο). 

■ στ. Μεταφερόμενη δομήσιμη επιφάνεια: 2.252,98 τ.μ. - 755,76 
τ.μ. = 1.497,22 τ.μ. από ορόφους. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Δροσούλας Έλλιοτ για εμβαδόν 1.497,22 τ.μ. από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως; 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΟΤΑΕΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Νέας Ιωνίας 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δόμησης κ.λπ.» (Α' 58). 

2. Τις διατάξεις του Π.Δ/τος 470/979 «Περί μετασχηματισμού των 
συντελεστών δομήσεως εις εμβαδά κατά την εφαρμογή του Ν. 880/ 
1979» (Α' 138), όπως τροποποιήθηκαν με το από 19.6.1987 Π .Δ/ 
γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 26.4.1991 (αριθ. πρωτ. 29121/«1991) αίτηση της 
Ελένης Σπανού. 

7. Την 403/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 33816/13.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 π.δ/γμα (Δ' 252), 
από το βαρυνόμενο (διατηρητέο) ακίνητο, που βρίσκεται εντός του ρυ¬ 
μοτομικού σχεδίου Δήμου Κηφισιάς (Ν. Αττικής) και ειδικότερα επί των 
οδών Κηφισίας και Δεληγιάννη αρ. 28, για το οποίο έχει εκδοθει ο 
2637/1991 σχετικός τίτλος δικαιώματος μεταφοράς συντελεστή δό¬ 
μησην οτο όνομα της Ελένης Σπανού, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου Δήμου Νέας Ιωνίας (Ν. 
Αττικής) και επί των οδών Αλσουπόλεως και Ηπείρου (οικοδομικό τε¬ 
τράγωνο 66), φερόμενο ως ιδιοκτησία της Ελένης Σπανού, όπως το 


ωφελούμενο ακίνητο φαίνεται με στοιχεία Α, Β, Γ, Δ, Ε, Α στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
103348/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένηςης βάσει των ισχυόντων 
στην περιοχή όρων δόμησης 281,68 τ.μ., που αντιστοιχεί σε 14,40 
τ.μ. του βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 733,00 τ.μ. 

β. Ποσοστό κάλυψης: 40% 

γ. Συντελεστής δόμησης: 1,3843 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
πέντε μέτρα και είκοσι πέντε εκατοστά του μέτρου (15,25 μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
103348/1991 πράξη του και που αντίτυπό του σε φωτοσμίκρυσνη δη¬ 
μοσιεύεται με το παρόν διάταγμα. 

Άρθρο 2. 

Ακυρώνεται ο 2637/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















